Diari Oficial de la Generalitat Valenciana


Sumari del DOGV 6283, del 07-06-2010 (2010/6258)

Notificació de la sentència dictada en el judici verbal de desnonament per falta de pagament número 559/2009.
-------------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6258


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el judici verbal de desnonament per falta de pagament número 559/2009. [2010/6258]  
Judici verbal (desnonament per falta de pagament) 000559/2009  
De: Candelaria del Cerro González, Juana Cano Luján, Teodoro Cano Luján i Juan Antonio López Sánchez.  
Procuradora: Patricia Espí Puig.  
Contra: Eugeny Pantyukhin i Birute Greviskiene.  
Procurador: Ramón Juan Lacasa.   
En aquest procediment de judici verbal de desnonament per falta de pagament i reclamació de rendes, seguit a instàncies de Candelaria del Cerro González, Juana Cano Luján, Teodoro Cano Luján i Juan Antonio López Sánchez contra Eugeny Pantyukhin i Birute Greviskiene, s'ha dictat la sentència que té l'encapçalament i la dispositiva que, literalment, són com segueix:  
«Sentència 16/2010  
Gandia, 15 de febrer de 2010   
Francisco Javier Sánchez Rubio, jutge substitut del Jutjat de Primera Instància número 8 de Gandia, he vist aquestes actuacions de judici verbal, registrades amb el número 559/2009, seguides entre les parts; d'una, com a demandants, Candelaria del Cerro González, Teodoro Cano Luján, Juan Antonio López Sánchez i Juana Cano Luján, representats per la procuradora Patricia Espí Puig; i d'una altra, com a demandats, Eugeny Pantyukhin (en rebel·lia) i Virute Greviskiene, reclamació pel procurador Ramón Juan Lacasa, sobre desnonament i reclamació d'una quantitat i resolució de contracte d'arrendament.  
Dispositiva  
Estime la demanda presentada per la procuradora dels tribunals Patricia Espí Puig, en nom i representació de Candelaria del Cerro González, Teodoro Cano Luján, Juan Antonio López Sánchez i Juana Cano Luján, contra Eugeny Pantyukhin i Birute Greviskiene, declare resolt el contracte d'arrendament celebrat el 28 de novembre de 2008, entre les parts, i condemne els demandats a deixar lliure, expedit i en possessió dels demandants l'immoble situat al Grau de Gandia, passeig de la Universitat, número 8, portal 2, pis 4t, 20a, edifici les Llometes (València), amb els mobles i efectes existents, i amb l'advertència de ser llançats judicialment d'aquell; igualment, condemne els demandats Eugeny Pantyukhin i Virutte Greviskiene a pagar les rendes que deuen a l'actora, que en el moment de la vista pugen a 5.145,98 euros, així com al pagament de les rendes que vencen fins al complet llançament de l'immoble.   
Així mateix, condemne els demandats a pagar els interessos legals produïts des de la demanda fins a fer el pagament complet del deute; i tot això amb la imposició expressa de les costes causades.  
Notifiqueu aquesta resolució a les parts, i feu-los saber que contra aquesta sentència es pot interposar un recurs d'apel·lació davant l'Audiència Provincial de València, mitjançant la presentació, per la part del recurrent, d'un escrit de preparació de l'apel·lació dins del termini de cinc dies hàbils comptador des de l'endemà de la notificació, amb l'advertència al demandat que, perquè el recurs, si escau, li siga admés, haurà d'acreditar per escrit, i en preparar-lo, tindre pagades les rendes vençudes i les que, d'acord amb el contracte, haja de pagar de bestreta, tal com estableix el 449 de la Llei d'Enjudiciament Civil.  
Aquesta és la meua sentència, que pronuncie, mane i firme».  
I atés que el codemandat, Eugeny Pantyukhin, es troba en parador desconegut, expedisc aquest edicte a fi que li valga de notificació de forma deguda.  
Gandia, 4 de maig de 2010.- La secretària judicial: Lucía Moratal Rodrigo.